บาทเปิด 32.50 บาทต่อดอลลาร์ แข็งค่า
เงินบาทเปิดตลาด 32.50 บาทต่อดอลลาร์ แข็งค่า ขานรับทั่วโลกออกมาตรการเยียวยาผลกระทบโควิด-19
27 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.50 บาท/ดอลลาร์ จากเย็นวานนี้ที่ปิดตลาดที่ระดับ 32.71 บาท/ดอลลาร์
"เงินบาทแข็งค่าจากประเด็นนักลงทุนเข้าซื้อสินทรัพย์เสี่ยงจากความหวังว่าผู้ดำเนินนโยบายของโลกจะช่วยกันเยียวยาผลกระทบจากสถานการณ์การแพร่ระบาดของเชื้อไวรัสโควิด-19 อย่างคืนนี้สภาผู้แทนราษฎรสหรัฐฯจะผ่านร่างกฎหมายเยียวยาผลกระทบทางเศรษฐกิจจากไวรัสโควิด-19 วงเงิน 2 ล้านล้านดอลลาร์"นักบริหารเงินกล่าว
ทั้งนี้ ประเมินกรอบการเคลื่อนไหวของค่าเงินบาทไว้ระหว่าง 32.45-32.65 บาท/ดอลลาร์